2022-08-08 Møde i fjernvarmeudvalg

**Sted:** Hos Keld, Oddervej 25

**Deltagere:** Keld (Odd25), Jack (Oks61), Kristian (Oks6)

**Fraværende:** Mogens (Pad93)

**Agenda:**

1. Argumenter for tidlig udrulning af Fjernvarme GF Norsvej.
2. Strategi for henvendelse til VEKS.
3. Undersøgelse af opbakning til Fjernvarme
4. Behandling af beboerhenvendelser til vores udvalg
5. Andet

**Ad1)**

Vi blev enige om at vi skal sammenstille en knivskarp liste over argumenter for fremrykning af datoen for fjernvarme i vores område. På mødet kom vi frem til følgende argumenter, og vi blev enige om at vi alle lige tygger lidt på det de næste par uger for at se om vi kan komme på flere:

* Vores 140 boliger er bygget inden for en meget kort periode (2003-2006), og dermed er vores naturgasfyr stort lige gamle, og har nu mere eller mindre alle nået pensionsalderen.
* Vi er bange for at hvis ikke vi fremrykker datoen, så vil mange af vores medlemmer blive tvunget til at finde andre løsninger.
* Vores område ligger tæt op af allerede etableret fjernvarme-infrastruktur på Lykkebækvej, ved Asgaard Skole, muligvis på Ølbyvej
* Vi har lavet en forundersøgelse der viser at XX% af vores medlemmer er interesserede, og mener at fjernvarme er deres fremtidige varmeløsning (se pkt. 3 nedenfor)
* …
* …

**Ad2)**

* Succeskriteriet for vores arbejde skal være at vi får fremrykket datoen for etablering af fjernvarme i vores område!
* Vores strategi skal være at komme tættere på VEKS, og vi planlægger at troppe op ved fjernvarmevognen ved Rishøj for at fremføre vores argumenter, og for som minimum at blive henvist til en kontaktperson hos VEKS som vil høre på os
* Derudover fortsætter Mogens dialog med sin kontakt.
* Vi skal spørge ind til hvilke parametre der ligger til grund for beslutningen om hvornår et givent område kan/skal etableres

**Ad3)**

* Vi vil igangsætte en uforpligtende undersøgelse blandt vores egne beboere, for at undersøge opbakningen til fjernvarme i vores område. Der skal udsendes et "spørgeskema" elektronisk via nyhedsbrev og Facebookgruppe, med et enkelt og meget simpelt spørgsmål. Foreløbigt formulerer vi det som følger:

"Hvordan ser varmeløsningen for din husstand ud i fremtiden?

* Er den baseret på Fjernvarme? JA/NEJ
* Er den baseret på noget andet? JA/NEJ

**Ad4)**

Vi har fået en enkelt beboerhenvendelse vedrørende vandopvarming via nuværende løsning eller ændre denne når Fjernvarmen kommer. Kristian svarer indledende på denne at vi tager spørgsmålet med i vores dialog med VEKS, og at vedkommende evt. selv kan henvende sig hos den VVS mand der er tilknyttet VEKS.

Ad5)

* Vi lægger dette referat på vores hjemmeside så alle beboere får information om hvad der foregår
* Vi skal via nyhedsbrev informere om at der snart kommer en spørgeundersøgelse, så folk lige har en chance for at danne sig en holdning
* Vi vil gerne have resultatet af undersøgelsen på plads inden 1/9
* Næste møde afholdes 5/9 kl. 19.30 hos Kjeld, Oddervej 25

|  |  |  |  |
| --- | --- | --- | --- |
| **#** | **Action point** | **Ejer** | **Deadline** |
| 1 | Skriv referat fra møde 8/8 inklusive foreløbig liste over argumenter for fremrykning | Kristian | 10/8 |
| 2 | Godkende referat | Alle | 13/8 |
| 3 | Gennemgå argumentliste og kom op med flere gode argumenter, og rundsend disse på mail | Alle | 19/8 |
| 4 | Læg referat fra dette møde på Hjemmesiden | Kristian | 14/8 |
| 5 | Lave udkast til ”spørgeskema” til elektronisk udsendelse | Kristian | 14/8 |
| 6 | Godkende/kommentere spørgeskema | Alle | 19/8 |
| 7 | Udsende varsel via nyhedsbrev | Kristian | 21/8 |
| 8 | Udsende spørgeskema via nyhedsbrev og i Facebook gruppen | Kristian | 24/8 |
| 9 | Svar indledende på beboerhenvendelse modtaget | Kristian | 14/8 |